TCAP:ชี้กำไรไตรมาส 2/59 ทรงตัวแนะนำซื้อราคาเป้าหมาย 42 บาท
TCAP คาดว่ากำไรสุทธิไตรมาส 2/59 จะอยู่ที่ 1.4 พันลบ. เพิ่ม 1.6% เทียบช่วงเดียวกันของปีก่อน และ 4.8% เทียบไตรมาสก่อนหน้าแนะนำซื้อราคาเป้าหมาย 42 บาท
27 มิ.ย. 2559

บล.กสิกรไทย  ระบุในบทวิเคราะห์วันนี้ (27 มิ.ย.) ว่า บริษัท ทุนธนชาต จำกัด (มหาชน) หรือTCAP คาดว่ากำไรสุทธิไตรมาส 2/59 จะอยู่ที่ 1.4 พันลบ. เพิ่ม 1.6% เทียบช่วงเดียวกันของปีก่อน และ 4.8% เทียบไตรมาสก่อนหน้า
การเติบโตเทียบไตรมาสก่อนหน้า คาดว่าจะมีแรงหนุนมาจากการตั้งสำรองและค่าใช้จ่ายที่ลดลง โดยกำไรที่ค่อนข้างทรงตัว เทียบช่วงเดียวกันของปีก่อน มาจากการที่ถึงแม้ค่าใช้จ่ายสำรองจะลดลงมาก เทียบช่วงเดียวกันของปีก่อนแต่ รายได้ที่ไม่ใช่ดอกเบี้ยที่ลดลง และประโยชน์ทางภาษีที่ใช้น้อยกว่าในไตรมาสนี้เทียบกับช่วงเวลาเดียวกันของปีก่อน ก็คาดว่าจะทำให้กำไรอยู่ระดับทรงตัว
สินเชื่อในไตรมาสนี้คาดว่าจะหดตัวลงเล็กน้อย 1% ส่วน NIM เราคาดว่าจะทรงตัวได้ เทียบไตรมาสก่อนหน้า ที่ 2.89% คุณภาพสินทรัพย์คาดว่าจะดีขึ้นต่อเนื่องจากสินเชื่อเช่าซื้อและการขายหนี้เอ็นพีแอล โดยคาดว่า NPL% จะลดลงจาก 3.06% ในไตรมาส1/59 มาที่ 3.0% ในไตรมาส 2/59
โดยคงคำแนะนำ “ซื้อ” ด้วยราคาเป้าหมาย 42.00 บาท คิดเป็น PBV 0.9 เท่าในปี 2559 ทั้งนี้ ปัจจุบันหุ้นจะซื้อขายกันที่ PBV 0.8 เท่าหรือ ที่ค่าเฉลี่ย ของ ค่าเฉลี่ย 5 ปีย้อนหลัง ด้วยอัตราผลตอบเงินปันผล 5.1% ในปี 2559 และ upside ที่ 20.0% ดูน่าดึงดูด คงคำแนะนำ “ซื้อ” ด้วยราคาเป้าหมาย 42.00 บาท
 